

**Павлодар ауданы Красноармейка ауылдық округінің Красноармейка ауылының кейбір көшелерін қайта атау туралы**

Павлодар облысы Павлодар ауданы Красноармейка ауылдық округі әкімінің 2019 жылғы 4 қазандағы № 1-03-12 шешімі. Павлодар облысының Әділет департаментінде 2019 жылғы 7 қазанда № 6560 болып тіркелді

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35-бабы 2-тармағына, Қазақстан Республикасының 1993 жылғы 8 желтоқсандағы "Қазақстан Республикасының әкімшілік-аумақтық құрылысы туралы" Заңының 14-бабы 4) тармақшасына сәйкес, Павлодар ауданы Красноармейка ауылдық округінің Красноармейка ауылы тұрғындарының пікірін ескере отырып және облыстық ономастика комиссиясының 2019 жылғы 14 маусымдағы қорытындысы негізінде, Красноармейка ауылдық округінің әкімі **ШЕШІМ ҚАБЫЛДАДЫ**:

      1. Павлодар ауданы Красноармейка ауылдық округі Красноармейка ауылының келесі көшелері:

      "60 лет Октября" көшесі "Тәуелсіздік" көшесі болып;

      "Ленин" көшесі "Достық" көшесі болып қайта аталсын.

      2. Осы шешімнің орындалуын бақылауды өзіме қалдырамын.

      3. Осы шешім оның алғаш ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Ауылдық округінің әкімі* | *А. Вакпаев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК